cyanic-selkie/wikianc huggingface dataset:
Jan de Bray
Wurk
Jan de Bray wie in skilder fan portretten en histoarjestikken. Hy is - mei Caesar fan Everdingen - de fertsjintwurdiger fan it Hollânsk klassisisme yn de skilderkeunst. Hy wie de grutte man fan it pleatslik Sint Lucasgilde en skildere trije skoarstienstikken foar it stedhûs fan Haarlim. Faaks wie er ek de arsjitekt fan de Mennistetsjerke yn Haarlim yn 1682. Yn 1688 levere hy plannen foar de swietwetterfoarsjenning fan Amsterdam yn 'e mande mei Nicolaes Witsen. 1689 waard er fallyt ferklearre en 1692 ferhuze er nei de Lindengracht yn de Jordaan.
A.O. Scott
Karriêre
Scott begûn syn karriêre by it literêre tydskrift The New York Review of Books, dêr't er assistint wie fan Robert B. Silvers. Letter wied er as literatuerkritikus ferbûn oan 'e krante Newsday, wylst er ek bydroech oan The New York Review of Books en oan it tydskrift Slate. Yn 1993 wurke er ûnder de namme Tony Scott as tillefyzjekritikus foar it tydskrift Daily Variety.
Yn jannewaris 2000 kaam Scott by de foaroansteande Amerikaanske krante The New York Times te wurkjen, doe't Janet Maslin dêr ophold mei filmkrityk (se gie wol troch mei literatuerkrityk). Nei't Elvis Mitchell yn 2004 ûntslach naam, waard Scott de wichtichste filmkritikus foar de Times, in posysje dy't er letter dielde mei Manohla Dargis. Op 9 maart 2020 makke The New York Times bekend dat Scott in jier skoft hâlde soe mei syn filmkrityk, en yn dy tiid maatskippijkrityk yn it algemien jaan soe.
The Croods
Plot
As Eep op in nacht wekker wurdt fan in flakkerjend ljocht dat de grot troch de kieren by de yngong binnenkomt, en op ûndersyk útgiet, ûntdekt se in toartse dy't yn 'e brân stiet. Se hat noch nea fjoer sjoen en is tige ûnder de yndruk. De toartse blykt fan Guy te wêzen, in modern-minsklike tinerjonge dy't lykme-allinne omdoarmet mei as iennichste selskip syn domestisearre loaiert Belt ("Rym"), dy't syn broek ophâldt. Hy warskôget Eep dat har wrâld op it punt stiet ferwoastge te wurden troch ierdbevings en lavastreamen, sa't al bard is yn 'e krite dêr't hy wei komt. De iennichste kâns om te oerlibjen is om nei de berch yn 'e fierte te tsjen en dy sa heech mooglik te beklimmen. Guy biedt oan en nim Eep mei, mar hja kin har famylje net efterlitte en slacht it oanbod ôf. Dêrop jout er har in hoarn dy't er fan in spiraalfoarmige skulp makke hat, en drukt har op it hert om dêrop te blazen as se om help ferlegen sit. As Eep weriene wurdt mei har om har yn noed sittende famylje, besiket se harren de warskôging fan Guy oer te bringen, mar om't se bang binne foar alles dat oars en nij is, pakke se har de hoarn ôf en stampe dy oan grús.
Skermjen op de Paralympyske Simmerspullen 1992
Degen
{| width=60%
Marienchor
Skiednis
Nei de delslach fan Napoleon, waard op it Kongres fan Wenen yn 1815 bepaald dat Eastfryslân, mei it Reiderlân, by it Keninkryk Hannover hearre soe. Marienchor waard part fan it Amt Jemgum yn 1817, dy't yn 1859 by de Krite Weener foege waard. Nei't it Keninkryk Hannover part fan Prusen waard, waard it doarp in gemeente (Kommune) yn de Krite Weener, dy't yn 1932 yn de lânkring Lier opgie.
The Croods
Finansjeel resultaat
Yn totaal kaam de opbringst dêrmei wrâldwiid út op $587,2 miljoen. Ofset tsjin it budget fan $135 miljoen komt dat del op in winst fan goed $452 miljoen. Neffens de rûzing fan Deadline Hollywood, dy't ek it marketingbudget en oare bykommende kosten yn 'e berekkening meinaam, makke The Croods mei inkeld de fertoaning yn 'e bioskopen in skjinne winst fan $106,5 miljoen. The Croods wie de op tsien nei meast opbringende film fan 2013 en de op trije nei meast opbringende animaasjefilm fan dat jier, nei Frozen, Despicable Me 2 en Monsters University. It wie ek de op ien nei meast opbringende film fan DreamWorks Animation, nei Kung Fu Panda.
Psalmen
De Psalmen, yn it oarspronklike Hebriuwsk: תְהִלִּים, Ṯehillīm, foarmje in boek fan lyryske lieten yn sawol de joadske as de kristlike Bibel. Yn 'e joadske Tenach binne de Psalmen it 15de boek (fan 24) en falle se ûnder de Ḵeṯuḇim (de "Geskriften"); yn it Alde Testamint fan 'e kristlike Bibel (neffens de Nije Fryske Bibeloersetting fan 1978) binne se it 19de boek (fan 39) en hearre se ta de Poëzij en Wiisheid. It wurd "Psalmen" komt fan it Grykske Ψαλμοί, Psalmoi, dat "lieremuzyk" of "gesangen foar by de harpe" betsjut. Ornaris binne der 150 psalmen, dy't ferskate foarmen hawwe kinne, lykas hymnen, kleilieten, tanklieten en wiisheidslieten. De earste Fryske oersetting fan it folsleine bibelboek Psalmen, fan dû. Geart Aeilco Wumkes, kaam yn 1937 út.
Alliance-Union Universe
Skiednis fan it hielal fan 'e Alliance-Union Universe-rige
De keapfarders en de bewenners fan Pell Station, it wichtichste plak fan trochreis tusken de romte dy't behearske wurdt troch de Ierde en it territoarium fan 'e Uny, bedarje troch de oanhâldende oarloch tusken de wâl en it skip. Ein 2352, begjin 2353 ûntstiet op Pell Station in krisis (beskreaun yn 'e roman Downbelow Station), wêrby't de grutte keapfardersklans in ferbûn slute en de ûnôfhinklike Keapfardersalliânsje (Merchanters' Alliance) oprjochtsje as in trêde partij yn it konflikt, mei as lânbasis de planeet Pell's Wrâld en Pell Station. Koarte tiid letter arrivearret der in delegaasje fan 'e Ierde om ûnderhannelings mei de Uny te iepenjen oer de ein fan 'e oarloch.
Psalmen
Oarsprong en skriuwer
Yn ferskate passaazjes út 'e Bibel komt David nei foarren as in muzikaal man, dy't û.m. de tramtearre en opsternate kening Saul mei syn harpspyljen delbêde, en sjongend en dûnsjend foar de Arke útgie by de yntocht dêrfan yn Jeruzalim. Yn 'e Deade-Seerôlen (11QPsa) wurde oan him allinnich al 3600 lofsangen taskreaun. Hy soe 73 fan 'e 150 bibelske psalmen skreaun hawwe, wylst guon oaren fan 'e profeet Moazes wêze soene. De mearderheid fan 'e moderne bibelwittenskippers sjocht de psalmen lykwols earder as it wurk fan ûnderskate anonime skriuwers of groepen skriuwers.
Alliance-Union Universe
Skiednis fan it hielal fan 'e Alliance-Union Universe-rige
Sadree't de Mazianni gjin wiere bedriging mear foarmje, ûntstiet der in soarte fan kâlde oarloch tusken de Uny en de Keapfardersalliânsje. De Uny koesteret wrok oer de hannelsbeheinings binnen de eigen grinzen, wylst de Alliânsje benaud is om ûnder de foet rûn te wurden troch de Uny mei syn folle gruttere befolking. De spannings rinne fierder op as oan it ljocht komt dat de Uny op 'e planeet Gehenna, in seldsume bewenbere wrâld yn 'e ynfloedssfear fan 'e Alliânsje, mei sin in mislearre koloanje pleatst hat om 'e kolonisaasje fan 'e wrâld troch de Alliânsje te dwerseidzjen (sjoch: Forty Thousand in Gehenna). Underwilens stride binnen de Uny twa politike faksjes mei folslein ferskillende fisys op 'e takomst om 'e macht, net wittende dat de geniale wittenskipster en politika Ariane Emory har eigen plannen foar de Uny hat (sjoch: de Cyteen-duology).
Tsjûge (rjocht)
Soarten tsjûgen
Yn in rjochtsaak wurdt in tsjûge dy't in tsjûgenis ôfleit yn it neidiel fan 'e fertochte in tsjûge à charge neamd, wylst in tsjûge dy't in tsjûgenis ôfleit dat yn it foardiel fan 'e fertochte is, in tsjûge à décharge hjit. In tsjûge dy't sels dingen sjoen of heard of op in oare wize ûnderfûn hat dêr't hy of sy oer tsjûget, hjit in eachtsjûge. In tsjûge waans tsjûgenis sa wichtich is dat in grutte rjochtsaak dermei stiet of falt, is in kroantsjûge. In tsjûge dy't yn it ramt fan in rjochtsaak frege wurdt en lis in tsjûgenis ôf om't hy of sy oer spesjalisearre kennis beskikt dy't yndirekt fan tapassing wêze soe op 'e saak, is in tsjûge-saakkundige (men kin dan bygelyks tinke oan in psycholooch dy't wat sizze kin oer de mentale tastân fan 'e oanklage, of oan in genetikus dy't útlis jout oer DNA-ûndersyk).
Penelope Gilliatt
Ferstjerren
Penelope Gilliatt ferstoar yn 1993 mei 61 jier oan 'e gefolgen fan alkoholisme.
Joadske mienskip fan De Gordyk
Oarlochsdeaden
De leden fan 'e Joadske mienskip fan De Gordyk dy't omkamen yn 'e Holokaust, wiene:
Dirty Harry (film)
Plot
De oare deis sjit Scorpio in tsienjierrich swart jonkje dea. Op basis fan 'e tekst fan it bryfke fan Scorpio giet de plysje derfan út dat er no besykje sil in roomske preester om hals te bringen. Mei't se nei oanlieding fan syn eardere bewegings in fermoeden hawwe wêr't er taslaan sil, wachtsje Callahan en González him dêr op it dak fan in oanbuorjend gebou op. As Scorpio dêr yndie arrivearret, folget der in sjitpartij wêrby't in plysjeman omkomt en Scorpio op 'e nij wit te ûntkommen.
Ruth (bibelboek)
Ynhâld
Yn Israel oankommen sette se har nei wenjen yn Betlehem, dêr't Elimêlek hikke en tein wie. Foar twa froulju allinne is it soberearjen, dat om oan iten te kommen, giet Ruth ûnder de rispinge út te iersykjen. Boäz, in grutboer yn dy krite, sjocht Ruth op syn lân yn 'e skrep en hjit syn sichters om mei sin wat mear ieren te fergriemen, wylst er Ruth oansprekt en op it hert drukt om inkeld op syn lân te iersykjen. As Ruth dy jûns thúskomt mei in grut sekfol koarn, freget Noömy hoe't se dêroan komt. As se heart oer Boäz en wat dy tsjin Ruth sein hat, leit se har skoandochter út dat Boäz ien fan harren lossers is.
Swiniastate
thumb|Miniatuer fan Swiniastate It kastiel fan Swiniastates Hegeskoalle foar tsjoenderij en Hokus-Pokus (Ingelsk: Hogwarts School for Witchcraft and Wizardry) is in tsjoendersskoalle, beskreaun yn 'e Harry Potterrige fan 'e Britske skriuwster J.K. Rowling. Yn dizze rige giet Harry Potter nei Swiniastate en leart dêr allegearre betsjoenings ensfh. en foar him is it syn thús.
The Rundown
Plot
Sadwaande reizget Beck ôf nei Brazylje, dêr't er mei de gekke Skotske piloat Declan arrivearret yn it stedsje El Dorado. De eigner fan 'e goudmyn dêre is in Amerikaan, Cornelius Hatcher, dy't de baas spilet oer de hiele krite. Beck siket him op by de myn om der wis fan te wêzen dat er Hatcher syn tastimming hat om yn dy syn territoarium te operearjen. Wat er dêr sjocht oer de behanneling fan 'e pleatslike befolking befalt him net, mar it is net syn saak.
Underwilens is amateur-argeolooch Travis Walker in lang fermist artefakt fan 'e pleatslike Yndiaanske befolking op it spoar kommen: in massyf gouden byldsje dat 'O Gato do Diabo' ("De Kat fan 'e Duvel") neamd wurdt. As Hatcher dêrfan heart, komt er werom op 'e oerienkomst dy't er mei Beck sletten hat, en besiket er yn 'e pleatslike kroech Travis finzen te nimmen sadat er dyselde twinge kin om him nei it byldsje te lieden. Beck, dy't in ekspêr in ferskate fjochtsporten is, jout de trewanten fan Hatcher in wan bruien en nimt de ûnwillige Travis mei nei it fleanfjild.
Underweis dêrhinne jout Travis in skuor oan it stjoer, mei as gefolch dat de Jeep dêr't se yn sitte, fan 'e wei rekket en by in klif delriidt. Beck en Travis rûgelje minutenlang by de steile skeante del, oant se úteinlik yn in poel yn it tropysk reinwâld bedarje. Travis besiket út te naaien, mar wurdt fannijs finzen nommen troch Beck. Nei in ûnfertúnlike moeting mei in troep apen wurde de beide mannen finzennommen troch leden fan in rebellebeweging dy't it tsjin Hatcher-en-dy yn 'e kant set.
Distribúsje
De distribúsje fan The Rundown waard fersoarge troch Universal Pictures foar wat Noard-Amearika oangie, en troch Sony Pictures Releasing yn 'e rest fan 'e wrâld. De film gie op 26 septimber 2003 yn premiêre.
Bloedbad fan Sand Creek
De balâns
Ear't Chivington en syn mannen it Yndiaanske kamp ferlieten, plonderen se de ferlitten tipys en stielen se de hynders. Doe't de reek ienris oploek, kearden se nochris werom en diene se in grut tal Yndiaanske ferwûnen dea. Dêrnjonken skalpearren se de measte deaden, lykfol oft it dêrby om manlju, froulju, bern of poppen gie. Se fersierden har wapens, huodden en gereid mei skalpen en oare ôfsniene lichemsdielen, wêrûnder fingers, earen en de geslachtsorganen fan manlju en froulju, en sels mei minsklike foetussen, dy't se út 'e lichems fan 'e swiere memmen snien hiene. Fjouwer moanne letter waarden dy "trofeeën" yn Denver yn it Apollo Theater yn it iepenbier tentoansteld. Fan trije Yndianen dy't net út it doarp slaggen, is bekend dat se de slachting oerlibben: George Bent syn broer Charlie Bent en twa Sjajinske froulju dy't letter oerdroegen waarden oan George en Charlie harren heit, de blanke keapman William Bent.
Ester (Gryksk)
Ester (Gryksk) is de oantsjutting foar de Gryksktalige tafoegings oan 'e oarspronklike Hebriuwske tekst fan Ester, in boek út sawol de joadske as de kristlike Bibel. Yn 'e joadske Tenach en yn it Alde Testamint fan 'e Bibel sa't dat yn gebrûk is ûnder de protestantske denominaasjes stiet inkeld de oarspronklike tekst werjûn, mei't de Grykske tafoegings as apokryf beskôge wurde. De Roomsk-Katolike Tsjerke en de eastersk-otterdokse en oriïntaalsk-otterdokse tsjerken erkenne se lykwols àl as kanonyk, en de measte roomske en eastersk- en oriïntaalsk-otterdokse bibels hâlde dêrom de gearstalling fan 'e Septuaginta, in iere Grykske bibeloersetting, oan, wat betsjut dat der seis ekstra haadstikken yn 'e oarspronklike tekst fan Ester ynfoege binne. Yn 'e Nije Fryske Bibeloersetting fan 1978 wurdt Ester yn 'e oarspronklike foarm werjûn en steane de Grykske tafoegings fermeld by de apokrife boeken ûnder de titel Ester (Gryksk).
Oarsprong
De Grykske tafoegings fan Ester kinne datearre wurde yn 'e lette twadde iuw of de iere earste iuw f.Kr. (wylst de Hebriuwske haadtekst fan Ester yn 'e trêde of fjirde iuw f.Kr. ûntstien wêze moat). Men moat begripe dat it Esterferhaal út 'e Septuaginta net sasear in oersetting út it Hebriuwsk is, as wol in bewurking fan 'e oarspronklike tekst. Dêrby wurde frijwat mear histoaryske details jûn, lykas de identifikaasje fan 'e Perzyske kening Ahasfearos, ien fan 'e wichtichste personaazjes yn Ester, as Artakserkses II (405-359 f.Kr.). De betrouberens fan 'e tafoegings lit lykwols te winskjen oer, mei't Ahasfearos nei alle gedachten lykslein wurde moat mei Kserkses I (486-465 f.Kr.).
Polder Reahel
It gebiet stiet as fergroeven grûn oanjûn op de earste kadastrale kaart fan 1832. De baggelspeesje waard doe mei in baggelbûgel omheech helle en waard dan op setekers te droegjen lein om der turf fan te snijen. De Reahelsterpolder waard yn 1879 oanlein. It doel wie om nei de oankeap fan in stik lân in mole en in moolnerswente te setten. De mole, dy’t it wetter út it leechlizzende moerassige gebiet pompte, baarnde op 10 juny 1910 ôf nei wjerljochtynslach. De mole waard doe ferfongen troch in steamgemaal mei in tsjettelhûs en in hege mitsele piip. Om de hege stookkosten mei stienkoal krige it steamgemaal letter in diselmotor en yn 1946 elektryske oandriuwing. Troch de ûntwettering waard it lân geskikt foar feehâlderij.
Lienwurd
In lienwurd is in wurd dat troch de (sprekkers fan 'e) iene taal út 'e oare taal oernommen is, sûnder dat dêrby oersetting plakfynt. Dêrmei ûnderskiedt in lienwurd him fan in lienfertaling, wêrby't net it wurd sels, mar de betsjutting oernommen wurdt yn in oare taal (bgl. "mei-lijen" fan it Latynske com-passio). Wol is it mooglik dat de útspraak fan in lienwurd oan 'e nije taal oanpast wurdt, in proses dat ferbastering neamd wurdt. Soms is it lienwurd dêrtroch nei ferrin fan tiid suver net mear werom te kennen (lykas it Fryske "perfoarst", dat fan it Frânske par force komt). Oare lienwurden binne al sa lang lyn oernommen (blg. "keatsen" fan it Frânske chasser), dat nimmen der noch wat efter siket.
Eure (departemint)
Geografy
Eure makket diel út fan de regio Normandje en wurdt omklamme troch de departeminten Seine-Maritime, Oise, Val-d'Oise, Yvelines, Eure-et-Loir, Orne en Calvados.
Shae Marks
Shae Marks (folút: Christy Shae Marks; New Orleans, 1 juny 1972) is in Amerikaansk rêstend neakenmodel en aktrise fan mingd Frânsk, Iersk en Sjeroky etnysk komôf. Se waard bekend doe't se yn 1994 neaken posearre foar de Amerikaanske edysje fan it neakenblêd Playboy, wêrby't se de Playboy Playmate fan 'e Moanne maaie wie. Neitiid wie se ferskate jierren lang aktyf as aktrise.
USS Oklahoma (skip út 1916)
Oanfal op Pearl Harbor
Fanwegen oprinnende spannings yn it gebiet fan 'e Stille Oseaan, dy't ferbân holden mei de Twadde Sineesk-Japanske Oarloch en oanboaze waarden troch de oangeande Twadde Wrâldoarloch yn Jeropa, ferhuze de Amerikaanske presidint Franklin D. Roosevelt de Amerikaanske Pasifyske Float yn begjin 1941 fan San Diego, yn Kalifornje, nei it Marinestasjon Pearl Harbor, yn it Territoarium Hawaï. Op 7 desimber 1941 lei de USS Oklahoma dêr ôfmarre oan Battleship Row doe't de Japanske Oanfal op Pearl Harbor plakfûn, wêrmei't de Feriene Steaten de Twadde Wrâldoarloch ynskuord waarden.
Konkurrinsje
Foarmen
Men ûnderskiedt fjouwer foarmen fan ekonomyske konkurrinsje:
Merk mei perfekte konkurrinsje
By in sitewaasje mei perfekte konkurrinsje, ek wol folsleine konkurrinsje neamd, kin de klant frij kieze út in grut tal lykweardige leveransiers. Der is gjin sprake fan krapte op it mêd fan 'e levere produkten en der binne ek gjin kwaliteitsferskillen tusken de ûnderskate leveransiers. De merkpriis evoluëarret dan nei de marzjinale kosten fan ien ekstra ienheid. Undernimmers meitsje yn in stabile, perfekt konkurrearjende merk gjin winst om't de omset dan gelyk wurdt oan 'e makke kosten.
Matt Zoller Seitz
Karriêre
Tsjintwurdich is Seitz as redakteur ferbûn oan 'e filmkritykwebside RogerEbert.com, en wurket er as tillefyzjekritikus foar it tydskrift New York en de webside Vulture.com. Dêrnjonken is er ek sjuerylid foar de útrikking fan 'e George Foster Peabody Awards. Seitz is fierders de oprjochter fan it blôch The House Next Door, dat him dwaande hâldt mei krityk op films en de bredere media. Yn 2005 skreau er it senario foar de spylfilm Home, dy't er ek sels regissearre en montearre.
Bad Oldesloe
Bad Oldesloe is in plak en gemeente yn de Dútske dielsteat Sleeswyk-Holstein. It is de Kreisstadt fan it Kreis Stormarn.
Bad Oldesloe leit oan de Bundesautobahn 21 en it spoar fan Lübeck nei Hamburch.
Herfoarme tsjerke (Abbekerk)
Ynterieur
De klok yn de toer waard yn 1684 getten troch Claude Fremy. It mechanyske oerwurk is 17e-iuwsk.
Oargel
Yn 1865 boude Hermanus Knipscheer in nij mechanysk sleeplade-oargel foar de tsjerke. H.W. Flentrop brocht yn 1927 feroarings oan yn de disposysje. It twamanualige ynstrumint hat 15 registers ferdield oer haad- en boppewurk en in oanhongen pedaal.
Sankt Pölten
Skiednis
Nei de kriich waard Sankt Pölten troch de Russen beset. Yn augustus 1955 begûn de ôftocht fan de Sovjet-troepen en op 13 septimber ferlieten de lêste soldaten de stêd. Troch in weryndieling waard de gemeente Sankt Pölten yn 1972 grutter en skeat it ynwennertal foar it earst oer de 50.000-grins hinne.
Suspicion (film út 1941)
Plot
Net folle letter komt Lina út in tillefoantsje fan in fersekeringsmaatskippij dat foar Johnnie komt as er der net is, oan 'e weet dat er in libbensfersekering foar har ôfsletten hat. Se begjint no sa súntsjesoan te fermoedzjen dat Johnnie fan doel is har foar it fersekeringsjild te fermoardzjen. Dat fermoeden wurdt in oertsjûging as se ûntdekt dat er harren freondinne Isobel Sedbusk, in skriuwster fan detektiveromans, befrege hat oer in net werom te finen soarte fergif. As er har dy jûns foar it op bêd gean in glês molke bringt, fertrout se de boel net en lit se it stean. De oare deis besiket Lina Johnnie wiis te meitsjen dat har mem har frege hat om in pear dagen by har te útfanhûzjen. Dat is net wier, mar se siket in ferlechje om by him út 'e buert te kommen. Johnnie stiet derop om har sels by har mem ôf te setten en ûnderweis dêrhinne riidt er mei sa'n domdryste faasje by de kliffen lâns, dat Lina deadseangsten útstiet. As yn in bocht har portier ynienen iepenfljocht en Johnnie de hân nei har útstekt, mient se dat er har út 'e auto triuwe wol en dûkt se fuort foar syn hân.
Christophsis
Nei't kânselier Palpatine de Galaktyske Republyk by in steatsgreep ûnder fuotten helle en ferfongen hie troch it Galaktysk Keizerryk mei himsels as autokratysk regearjend keizer, kaam Christophsis al rillegau ûnder Keizerlike oerhearsking. Jierren letter, ûnder de Galaktyske Boargeroarloch, wie de planeet in broeinêst fan ferset, dêr't ferskate sellen fan it Rebelleferbûn aktyf wiene.
Medisynman
Yn it Webster's New World Dictionary of the American Language, it gesachhawwende wurdboek fan it Amerikaansk-Ingelsk, waard it begryp medicine man yn 1954 omskreaun as "in man dy't boppenatuerlike krêften hawwe soe op it mêd fan 'e genêzing fan sykten en it behearskjen fan geasten". Men moat goed foar it ferstân hâlde dat dizze en soartgelikense definysjes frijwol neat útlizze oer wat medisynlju foar har eigen mienskip betsjutte, mar inkeld de konsensus oer harren werjouwe dy't bestiet ûnder wittenskiplike waarnimmers dy't sawol maatskiplik as psychologysk op in flinke ôfstân fan 'e oangeande kultuer steane. In protte Yndianen binne trouwens ôfkearich fan 'e term 'medisynman', dy't se ûnsekuer en út 'e hichte wei klinken fine.
Fergút
Eftergrûn
Ferguut datearret nei alle gedachten út it trêde fearn fan 'e trettjinde iuw, en is skreaun yn 'e foar it Midnederlânsk wenstige by twaen rimende fersen. It is lykwols net in oarspronklik wurk, mar in bewurking fan 'e Aldfrânske Arthurroman Roman de Fergus (of Le Chevalier au Biel Escu), dy't om 1200 hinne skreaun waard troch in Guillaume le Clerc, wat yn 'e regel fernederlânske en ferfryske wurdt ta Willem de Klerk ("de klerk" is net in efternamme mar in beropsoantsjutting). Dyselde moat trouwens net betize wurde mei Willem de Klerk fan Normandje, dat in hiel oare Aldfrânske skriuwer wie. Willem de Klerk wie in neifolger fan Chrétien fan Troyes, de earste dichter fan aventoerlike romans.
Jonkersfeart (Grinslân)
Yn 1871 waard in ferbining mei Fryslân makke middels de Wylpsterfeart. Om dy reden waard it Jonkersverlaat oanlein.
Uddevalla (stêd)
Skiednis
Yn de 18e en 19e iuw wie de hjerringfiskerij de wichtichste yndustry. Yn dat tiidrek hie de stêd ek te krijen mei in tal grutte brannen. De slimste wie de brân fan 1806 dy't de hiele stêd op fjouwer huzen nei yn de jiske lei. 4000 minsken waarden dakleas. Dêrnei duorre it lang ear't Uddevalla der wer boppe-op kaam, mei troch in ekonomyske resesje en earmoede yn Sweden.
Om 1870-1880 luts Uddevalla wat yndustry oan, mei om't de Skotske sakeman William Thorburn him yn Uddavalla festige en in tal fabriken oprjochte, benammentlik tekstylfabriken. Teffens kaam de stêd yn dy snuorje oan it spoar te lizzen. De Swellelúsjefers waarden foar de Twadde Wrâldkriich yn Uddevalla makke.
Sjitsport op de Paralympyske Simmerspullen
Klasifikaasje
Troch it klasifikaasjesysteem kinne sjitters mei ferskeidene beheinings tegearre stride, itsij yndividueel, itsij yn teams. Ofhinklik fan de beheinings wurde de sjitters sûnt de Spullen fan Barselona yn 1992 yn trije kategoryen yndield;
Ignatiy Vishnevetsky
Jonkheid en oplieding
Vishnevetsky waard yn 1986 berne yn 'e Russyske haadstêd Moskou as de soan fan 'e Russyske dichter Igor Visjnevetski. Syn memmetaal wie Russysk, mar neffens himsels learde er al op jonge leeftyd Ingelsk troch de Amerikaanske reklamespotsjes op 'e Russyske tillefyzje. Nei de skieding fan syn âldelju emigrearre Vishnevetsky yn 1994, doe't er acht jier wie, mei syn heit nei de Feriene Steaten.
Sjitsport op de Paralympyske Simmerspullen 1980
De VIe Paralympyske Simmerspullen waarden yn 1980 hâlden yn Arnhim en Veenendaal, Nederlân.
Goudsiker
In goudsiker is immen dy't foar syn berop goud besiket te finen troch dernei te dollen of troch rivierwetter te seven. Hoewol't goudsikers yn 'e regel assosjearre wurde mei de grutte goudkoartsen dy't Noard-Amearika, Austraalje en dielen fan Súd-Amearika yn 'e njoggentjinde iuw yn har greep holden, besteane der tsjintwurdich ek noch goudsikers. It Discovery Channel hat oan sokke moderne goudsikers in realitytillefyzjesearje wijd, Gold Rush, dy't al fan 2011 ôf rint en ferskate groepen goudsikers yn it Kanadeeske territoarium Yukon folget. Dêrûnder binne de Fries Tony Beets, syn frou Minnie en syn dochter Monica.
Heechwâld
Skiednis
De plaknamme komt yn 1289 foar as Hoechhoutswouder en yn 1396 as Hogherswoude. Lang waard tocht dat de plaknamme ta ûnderskieding fan it doe tichtbylizzende Nederwoude wie. De âldste namme tsjut lykwols op in wat heger lizzend wâld. Dat wâld wie moeraswâld en ek al wie der lân oanmakke, der wiene noch in soad beammen of boskjes oanwêzich. Heechwâld waard bekend troch't tichteby it plak, nei alle gedachten yn 'e Berkmar, Willem II fan Hollân yn 1256 troch it iis sakke en ferstoar yn de slach tsjin de West-Friezen. Willem II waard nei't er finzen nomd wie 'begroeven' efter de hurdplaat fan in pleats yn Heechwâld. Syn soan, Floris V besocht faak syn heit werom te finen en yn in eigen gebiet te begraven. Dat slagge mei in slach yn 1282. Dêrby waard Heechwâld plondere en de befolking foar in grut part útmoarde troch de Hollanners.
Gerrit Goukespoldermûne
De Gerrit Goukespoldermûne is in middelgrutte wynmotor yn it doarpsgebiet fan De Geast, gemeente Dantumadiel. De mûne stiet oan 'e Ie tusken Burdaard en Sibrandahûs.
Groucho Marx
Wurkpaad
The Cocoanuts en Animal Crackers wiene ek de earste films dy't de bruorren útbrochten. De films waarden doe opnaam yn New York; letter waarden sy allegear yn Hollywood opnaam. De bruorren bouden in filmkarriêre op. Tagelyk gie Groucho yn letter jierren ek foar de radio oan de gong. Hy waard faak útnûge yn in soad programma’s en wie sels ek gasthear yn ferskate shows. It measte súkses hie er mei syn radiokomeedzje You Bet Your Life (1947). De show ferhuze letter nei telefyzje en waard útstjoerd oant yn 1961. thumb|Groucho Marx yn de kwisshow You Bet Your Life Groucho wie in Amerikaansk liberaal mei krityk op de polityk. Hy hie freonen ûnder de lju dy't yn de jierren 50 as kommunisten beskôge waarden yn de Feriene Steaten. Sadwaande die de FBI ûndersyk nei Groucho. Groucho hie noch in comeback mei in show yn Carnegie Hall yn 1972 doe't de Marx Brothers ein jierren 60, begjin jierren 70, fannijs in skoft populêr wiene. Op it filmfestival yn Cannes yn 1972 waard er ta Commandeur des Arts et Lettres lauwere en 1974 ûntfong er in spesjale Academy Award (Oscar) foar it wurk fan de Marx Brothers.
Amandus- en Blasiustsjerke (Waregem)
De '''HH. Amandus- en Blasiustsjerke' oan de Markt'' is de parochytsjerke fan de West-Flaamske stêd Waregem, Belgje.
Weel en Braken
De mûne waard om en de by yn 1632 boud en tegearre mei in oare wipmûne makke Weel en Braken de goed 76 hektare grutte polder yn de 17e iuw droech. De noch besteande wipmûne wie de ûndermûne; yn de 18e iuw waard de boppemûne ferwidere en krige de tsjintwurdige mûne in fizel om djipper te meallen.
Blau
Gefoelswearde
Yn Sina wurdt blau assosjearre mei tramtearring, spûken en de dea. Yn 'e tradisjonele Sineeske opera is in personaazje mei in blaukleure gesicht altyd de smjunt. Yn Turkije en Sintraal-Aazje is blau de kleur fan 'e rou. By de Hopy, in Yndiaansk folk út it Amerikaanske Súdwesten, symbolisearret blau it westen, dat beskôge wurdt as it hûs fan 'e dea. Foarhinne waard mank de Hopy it hawwen fan in dream oer immen dy't in blauwe fear droech dêrom as in tige faai teken beskôge.
Yn 'e Sahara fan Noard-Afrika drage manlju fan 'e Tûarek, in Berbersk woastynfolk, in blauwe tulbân, dy't de tagelmust hjit. Dat stik klean beskermet harren tsjin 'e sinne en it opwaaiende sân. Tagelmust wurde kleure mei indigo, mar ynstee fan dat dêrfoar kostber wetter ferpuozze wurdt, kleuret men de stof troch der indigopoeier oerhinne te struien en dy der dan yn te bûtsen. Neitiid lit de blauwe kleur ôf oan 'e hûd fan 'e drager, en dat is wêr't de bynamme fan 'e Tûarek, it 'Blauwe Folk', wei komt. Mank de Tûarek wurdt in blauwige hûdskleur beskôge as in teken fan adel en rykdom.
Polityk
Op polityk mêd wurdt blau op it Jeropeeske fêstelân faak brûkt as de kleur fan it liberalisme. Sa is it yn Nederlân de kleur fan 'e VVD, yn Flaanderen fan Open VLD en yn Walloanje fan 'e MR. Yn it Feriene Keninkryk is blau lykwols de kleur fan 'e Konservative Partij. Yn 'e Feriene Steaten wurdt blau tradisjoneel brûkt om 'e Demokratyske Partij te symbolisearjen, wylst read de kleur fan 'e Republikeinske Partij is.
Lange Dunen (It Amelân)
Oare natoergebieten fan Steatsboskbehear op It Amelân binne
Basilyk fan San Marco
Eksterieur
De westlike gevel fan de basilyk is te ferdielen yn trije registers: it ûnderste diel, it boppediel fanôf it terras en de koepels. De breedte oerhearsket fanwegen de slappe grûn dêr't de stêd op rêst. De basilyk is 76.5 meter lang, 62,6 meter breed (by it transept), wylst de sintrale koepel 43 meter heech is. It legere diel fan de gevel bestiet út fiif rûnbôgige portalen mei dêrom hinne in wâld oan moarmeren pylders. It haadportaal is fersierd mei it Jongste Gerjocht, dat yn de 19e iuw in skeinde foarstelling mei itselde ûnderwerp ferfong. Troch de iuwen hinne moasten faker mozaïken ferfongen wurde, mar de ûnderwerpen waarden yn 'e regel net wizige. De brûnzen doarren iepenje nei de narteks. De mozaïeken fan de sydportalen litte de skiednis sjen fan de reliken fan Sint-Markus. It earste mozaïek fan lofts is it iennige mozaïk fan de gevel dat noch 13e iuwsk is.
Ynterieur tsjerke
It ynterieur hat de foarm fan in Gryksk Krús. Eltse earm is trijeskippich en hat in eigen koepel. Boppe de krusing stiet de sintrale koepel, dy't tegearre mei de koepel fan de westlike earm grutter is dan de oare trije koepels. Dit is basearre op de Tsjerke fan de Hillige Apostels yn Konstantinopel.
De belangrykste tiid foar de mozaïeken wie de 12e iuw, in tiidrek wêryn't de relaasje tusken Feneesje en Byzantium hieltiten minder waarden. Unbekend is hokker ynfloed de polityk hie op it wurk yn de tsjerke.
Ien fan de meast ferneamde keunstwurken yn de tsjerke is it heechalter, it saneamde Pala d’Oro, in alterstik dat oarspronklik as antependium ornearre wie. It waard foar in diel makke fan spolia út Konstantinopel. It heechste register fan it alterstik komt heechstwierskynlik út it Pantokratorkleaster fan Konstantinopel. It tsjintwurdige alterstik datearret fan 1342, doe't de Feneesjaanske goudsmid Giovanni Paolo Boninsegna der in goatysk masterwurk fan makke yn opdracht fan de lettere doge Andrea Dandolo en it ferfraaide mei 1.300 pearels, 300 saffieren, 300 smaragden, 400 granaten, 15 robinen en 90 ametisten en oare ealstiennen. Oer it heechalter stiet in 13e-iuwsk sibaorium op albasten pylders, dy't mei fyn reliëfwurk mei nijtestamintyske foarstellngs fersierd binne. Foar it koer stiet in ikonostase mei apostelbylden en in krusigingsgroep fan Dalle Masegne út 1394. Lofts fan de ikonostase stiet de dûbele preekstoel út de 14e iuw, gearstald fan ferskillend materjaal. Under is de achthoekige romaanske preekstoel foar de ferkundiging fan it Evangeelje, boppe is de byzantynske kânsel dy't nei alle gedachten foar de preek ornearre wie. Rjochts fan de ikonostase is in legere preekstoel. dêr't de nije, troch it folk keazen doge presintearre waard.
Eure-et-Loir
Skiednis
It departemint waard op 4 maart 1790 oprjochte út it noardwestlike diel fan de provinsje Orléanais, it easten fan de Perche en in lyts diel fan it Île-de-France. Sûnt 1960 falt it ûnder de regio Centre, dy't yn 2016 de nije namme Centre-Val de Loire krige.
Ynternasjonaal Filmfestival fan St. Louis
Tsjintwurdich wurde op it Ynternasjonaal Filmfestival fan St. Louis elts jier mear 300 films fertoand. Yn 2018 wiene der yn totaal 413 films, wêrûnder 88 lange films, 248 koarte films en 77 dokumintêres, dy't ôfkomstich wiene út 63 lannen en territoaria en troch in publyk fan 28.723 minsken besjoen waarden. De bedoeling fan it evenemint is om sinematografy as in keunstfoarm oan te fiterjen troch de produksje en distribúsje fan films te fasilitearjen.
Star Trek: First Contact
Plot
Yn in nachtmerje werbelibbet kaptein Jean-Luc Picard syn assimilaasje, seis jier earder, troch de Borg, in bûtenierdsk ras fan sybernetyske wêzens dy't biologyske en masinale skaaimerken kombinearje. (Dy assimilaasje wie te sjen yn 'e ôflevering The Best of Both Worlds fan Star Trek: The Next Generation.) Hy wurdt wekker yn syn kapteinshut oan board fan it romteskip de USS Enterprise-E. Koarte tiid letter siket admiraal Hayes út it haadkertier wei fan 'e Stjerrefloat fan 'e Feriene Federaasje fan Planeten kontakt mei him. De admiraal fertelt Picard dat de langferwachte oanfal fan 'e Borg op 'e Federaasje einlings kommen is: ien reuseftige Borg-kubus is it domein fan 'e Federaasje binnenkrongen, hat in koloanje ferwoastge en leit no op koers nei de Ierde. De Stjerrefloat lûkt dêr in grutte float gear om 'e Borg tsjin te kearen. Picard kriget lykwols befel om mei de Enterprise by de Neutrale Sône lâns te patrûljearjen, foar it gefal dat de Romulanen fan 'e omstannichheden gebrûk meitsje om in wraam op 'e Federaasje te dwaan. De lieding fan 'e Stjerrefloat is nammentlik fan betinken dat it belûken fan Picard by it konflikt mei de Borg, syn eardere ûnderfinings mei dy soarte yn acht nommen, "it yntrodusearjen fan in ynstabyl elemint yn in kritike sitewaasje" wêze soe.
City of Ember
Produksje
City of Ember is basearre op 'e roman The City of Ember, út 2003, fan skriuwster Jeanne DuPrau. Filmprodusinten Tom Hanks en Gary Goetzman betellen yn oktober 2004 by de $500.000 om sadat se de filmrjochten op dat boek yn 'e hannen krije koene. De film waard regissearre troch Gil Kenan (yn syn live-actionrezjydebút) nei in senario fan Caroline Thompson. As produsinten wiene by it projekt njonken Hanks en Goetzman ek Steven Shareshian en Seth Hanchett belutsen, foar de filmstudio's Playtone en Walden Media.
Der wie foar de film in budget beskikber fan $55 miljoen. De kamerarezjy wie yn 'e hannen fan Xavier Pérez Grobet, en de filmmuzyk waard fersoarge troch Andrew Lockington. De opnamen fûnen plak fan 'e iere simmer oant yn oktober 2007 en duorren sechstjin wiken. In eardere skilderhal op 'e skipswerf Harland and Wolff yn Belfast waard omboud ta de grot mei de stêd deryn.
Roasdunen
De Roasdunen is in natoergebiet oan de Ferbiningsweei by Ballum op It Amelân. It gebiet wurdt beheard troch Steatsboskbehear.
Sjitsport op de Paralympyske Simmerspullen 1984
De Paralympyske Simmerspullen fan 1984 waarden yn twa ferskillende lannen organisearre. Dit wie foaral te witen oan de Amerikaanske handikaptensport Organisaasjes en de wize fan Fûnsenwinnen. Mei namme de Amerikaanske Rolstoelsport Organisaasje woe sa’n soad ynfloed ha en sporters op de Spullen, dat it foar de oare Organisaasjes (Blinen, Spastisy en Amputearden) net te akseptearjen wie. Dizze trije nasjonale organisaasjes besletten dêrop mei ynstimming fan de 3 ynternasjonale Organisaasjes: IBSA (Blinen), CP-ISRA (Spastysi) en ISOD (Amputearden) om de Paralympyske Spullen yn New York, de Feriene Steaten te hâlden fan 16 juny oant 30 juny 1984, sûnder de rôlstoelsporters. Dy krigen in Spullen fan 23 july 1984 oant 1 augustus 1984 yn Stoke Mandeville.
Aliby
In aliby hoecht net altyd te berêsten op tsjûgeferklearrings; it kin ek materieel levere wurde, bygelyks troch in kassabon (dêr't de tiid op oanjûn stiet) fan in winkel yn in oar plak, troch in registraasjelist fan tillefoanferkear op it stuit fan it misdriuw, of troch in fisum fan in oar lân. It wettertichtste aliby is as in fertochte op it tiidstip fan it misdriuw al yn it tichthûs siet. In aliby kin ek mei weromwurkjende krêft foarkomme. As bygelyks immen oanholden en fêstset wurdt op fertinking fan in rige misdriuwen, lykas ynbraken of brânstiftings, dan kin it foarkomme dat men konkludearje moat dat men de ferkearde persoan te pakken hat as dy misdriuwen gewoan trochgeane wylst de fertochte yn 'e sel sit.
Sídhe
Folkloare
Fan 'e sídhe wurdt sein dat it de geasten fan foarâlden binne of natoergeasten of ek wol goaden en goadinnen. Yn in protte Gaelyske folksferhalen binne de sídhe de lettere ferzjes fan 'e Tuatha Dé Danann (it "Folk fan de Goadinne Danu"), dat de goaden en fergoade foarâlden út 'e Ierske mytology wiene. Guon boarnen beskriuwe harren as de oerlibbenen fan 'e Tuatha Dé Danann dy't har nei harren nederlaach tsjin 'e Mileezjers weromloeken yn 'e Oare Wrâld.
De grêfheuvels (sí of sídhe; inkeltal: síd) dêr't it Ierske lânskip mei besiedde leit, wurde yn âldere teksten omskreaun as de paleizen of aadlike hôven fan 'e sídhe. It feit dat de wêzens minsklike begraafplakken út 'e Aldheid bewenje, hat bydroegen ta de teory dat de sídhe de oarspronklike, pre-Keltyske bewenners fan Ierlân west hawwe moatte, dy't neitiid troch de Keltyske Ieren fergoade binne.
Morbihan
Skiednis
Yn 'e tweintichste iuw gie de aktive striid yn 'e Earste Wrâldoarloch fierhinne oan Morbihan foarby, mar tsientûzenen jonge manlju út it departemint kamen om yn 'e rinfuorgen fan it Westfront. Yn 'e Twadde Wrâldoarloch waard Morbihan ûnder de Slach om Frankryk yn 'e maityd fan 1940, beset troch nazy-Dútslân. Nei de lânings fan 'e Alliëarden yn Normanje, op D-Day, waard it grutste part fan it departemint mei de rest Bretanje yn augustus 1944 befrijd. De stêd Lorient, lykwols, dêr't de Dútsers in wichtige marinebasis fêstige hiene, bleau oant 11 maaie 1945 yn 'e hannen fan 'e besetter. Tsjin dy tiid wie de stêd folslein ferwoastge troch Alliëarde bombardeminten.
Formule 1 yn 2005
Michael Schumacher wie by de start fan it seizoen de ferdigenjend wrâldkampioen by de koereurs, syn team Ferrari is de regearjend wrâldkampioen by de konstrukteurs.
Nei de Grutte Priis fan Brazylje waard Fernando Alonso wrâldkampioen. Mar pas nei de lêste Grutte Priis fan it seizoen, de Grutte Priis Formule 1 fan Sina, hie it team Renault genôch punten foar de oerwinning yn it konstrukteurskampioenskip.
Klassemint by de koereurs
De top 8 klassearre auto's krije punten:
Laura Black
Lichemsskaaimerken
Neffens har offisjele opjefte wie Laura Black ûnder har karriêre 1.78 m lang, mei in gewicht fan 57 kg, en in natuerlike kupmaat 36B.
Sânhúster Fjild
It Sânhúster Fjild is in stik lân efter de pleats Marwei 126 yn Dolsterhuzen.De namme komt mooglik fan de Santhuysen, in buorskip dat ûntstie by de pleats, dêr't de dyk fan Dolsterhuzen nei It Hearrenfean en de Broeresleat elkoar krústen. Yn de omjouwing is noch in sânrêch werom te kennen.
Paladin of Souls
Paladin of Souls is in fantasy-roman fan 'e hân fan 'e súksesfolle en mannichfâld bekroande Amerikaanske skriuwster Lois McMaster Bujold. It makket ûnderdiel út fan The World of the Five Gods, ien fan Bujold har beide fantasysearjes, mar is in ôfrûne ferhaal, dat ek los dêrfan lêzen wurde kin. It rju priizge Paladin of Souls, dêr't Bujold sawol in Hugo, in Nebula as in Locus Award mei wûn, waard foar it earst útjûn yn 2003 en is ûnderwilens oerset yn trettjin talen.
Sint-Fiktortsjerke (Obdam)
Skiednis
By de tsjerke waard yn 2006 yn it ramt fan in troch de parochy organisearre Beafeart nei Lourdes in jier earder by de tsjerke in oan Us-Leaffrouwe fan Lourdes wijde kapel boud.
Harlequin Enterprises
Harlequin Enterprises is in Kanadeeske útjouwerij dy't fêstige is yn Toronto, en him taleit op 'e publikaasje fan romantyske fiksje en chicklit. It bedriuw wie foarhinne eigendom fan 'e Torstar Corporation, de grutste deiblêdútjouwerij fan Kanada, mar kaam yn 2014 yn 'e hannen fan it Amerikaanske News Corp-concern, dat Harlequin ûnderbrocht by syn eigen útjouwerstûke, HarperCollins Publishers.
Skiednis
De earste jierren publisearre Harlequin in breed skala oan sjenres, mar it waard nea in grut súkses, en it bedriuw gie ferkate kearen hast oer de kop. Tsjin 'e midden fan 'e jierren fyftich besleat Bonnycastle, dy't nei Palmer syn dea dy syn oandiel yn it bedriuw oernommen hie, om him ta te lizzen op romantyske fiksje, yn 't earstoan benammen doktersromantsjes. Om't Bonnycastle syn frou graach de boeken fan 'e Britske útjouwerij Mills & Boon lêze mocht, trune hja har man oan om 'e Noardamerikaanske rjochten op dat wurk te keapjen. Dat bliek in boppeslach, want dy giene as waarme broadsjes oer de toanbank.
Bad Salzig
Skiednis
Salzig die skea op ûnder frjemde hearskers yn de Tritichjierrige Kriich (1618–1648), tidens ynfallen fan de troepen fan Loadewyk XIV fan Frankryk yn it Rynlân (1688-1689) en de Frânske besetting yn de jierren 1794-1814.
Kato Yndianestamme fan de Laytonville Rancheria
De Kato Yndianestamme fan de Laytonville Rancheria (Ingelsk: Cahto Indian Tribe of the Laytonville Rancheria) is in federaal erkende Yndiaanske stamme-organisaasje yn 'e Feriene Steaten, mei in eigen reservaat yn 'e steat Kalifornje. Dizze stamme bestiet út etnyske Kato (Cahto) en is fêstige yn it noarden fan Kalifornje, deun by de kust fan 'e Stille Oseaan. De Kato Yndianestamme bestiet as organisaasje sûnt 1906. It haadkertier is fêstige yn it doarp Laytonville.
Jake Steed
Ein fan 'e karriêre
Yn 2001 beëinige Steed abrupt syn karriêre yn 'e Amerikaanske pornoyndustry. Mooglik hie dat wat te krijen mei it feit dat er op 7 juny 2000 yn Kalifornje arrestearre waard foar húslik geweld en it fêsthâlden fan syn freondinne tsjin har wil. Letter gie it geroft (dat noch altyd op it ynternet sirkulearret) dat Steed dêrby fanwegen de three strikes-regel yn 'e Kalifornyske wetjouwing tsjin in libbenslange finzenisstraf oanseach (by de three strikes-regel binne rjochters ferplichte om by elts trêde misdriuw, hoe ûnnoazel ek, libbenslang op te lizzen).
Exodus (bibelboek)
Exodus (in Latynske namme dy't ûntliend is oan it Grykske Ἔξοδος, Exodhos, dat "Uttocht" betsjut), yn it oarspronklike Hebriuwsk: שמות, Šemot ("Nammen"), is it twadde boek yn sawol de joadske as de kristlike Bibel. Yn 'e joadske Tenach falt it ûnder de Torah (de "Leare" of "Wet"); yn it Alde Testamint fan 'e kristlike Bibel falt it ûnder de Wet. Exodus beskriuwt hoe't de Israeliten harren slavernij yn Egypte efter har litte om werom te gean nei it Unthjitten Lân Kanaän. Syn teologyske belang ûntlient Exodus fierhinne oan it feit dat de essinsje fan 'e joadske wet deryn beskreaun stiet: de Tsien Geboaden. De tradysje wol hawwe dat de profeet Mozes de skriuwer fan it boek is, mar neffens moderne bibelwittenskippers en teologen is it skreaun troch in anonime auteur, dy't it nei alle gedachten ûnder de Babyloanyske Ballingskip, yn 'e sechsde iuw f.Kr., optekene. De earste folsleine Fryske oersetting fan Exodus stie yn 'e fertaling fan it Alde Testamint, fan dû. Geart Aeilco Wumkes en Eeltsje Boates Folkertsma, dy't yn 1943 útkaam.
Dwingelo
Dwingelo (Nederlânsk, offisjeel: Dwingeloo, Drintsk: Dwingel) is in doarp yn de gemeente Westerfjild yn de Nederlânske provinsje Drinte. Op 1 jannewaris 2020 hie it doarp 4.123 ynwenners.
Japanske namme
Japanske foarnammen
Famkesnammen einigje faak op it efterheaksel -ko (子, "bern"), lykas Keiko, of -mi (美, "skientme"), lykas Yumi. Oare gauris foarkommende efterheaksels foar Japanske famkesnammen binne bygelyks -ka (香, "rook" of "parfum"; ek 花, "blom"), lykas Reika; en -na (奈 of 菜; "grien"), lykas Haruna. Fral it gebrûk fan it efterheaksel -ko hat grutte feroarings ûndergien sûnt de midden fan 'e njoggentjinde iuw. Foarôfgeande oan 'e Meiji-restauraasje yn 1868 mocht it inkeld brûkt wurde foar de nammen fan 'e froulike leden fan 'e keizerlike famylje. Neitiid kaam it yn 'e perioade tusken 1880 en 1905 ek yn gebrûk mank de hegerein, mar net as ûnderdiel fan in namme, mar as in soarte fan predikaat foar froulju fan hege berte, mei as betsjutting "frouwe" of "dame". As sadanich waard it inkeld brûkt troch froulju út 'e heechste maatskiplike klassen, en soe it as bespotlik beskôge wêze as it brûkt wie troch froulju út 'e middenklasse of de arbeidersklasse. As in frou Hana hiet, soe se 'Hana-ko' neamd wurde as se fan hege berte wie, wylst se bekend stean soe as 'O-Hana-san' as se út in legere klasse kaam.
Skûlnammen
Tsjin 'e ein fan it sjogûnaat, omtrint de midden fan 'e njoggentjinde iuw, makken boppedat in soad revolúsjonêre aktivisten gebrûk fan skûlnammen om harren identiteit te ferbergjen foar de oerheid. Foarbylden binne Ryoma Sakamoto (坂本 龍馬, Sakamoto Ryōma), dy't himsels Umetaro Saidani (才谷 梅太郎, Saidani Umetarō) neamde; Takayoshi Kido (木戸 孝允, Kido Takayoshi), dy't himsels Matsusuke Niibori (新堀 松輔, Niibori Matsusuke) neamde; en Shinsaku Takasugi (高杉 晋作, Takasugi Shinsaku), dy't himsels Umenosuke Tani (谷 梅之助, Tani Umenosuke) neamde.
Tsjintwurdich wurdt benammen fan in skûlnamme gebrûkt makke troch akteurs, komiken, skriuwers, sûmowrakselders, geisha en lju dy't tradisjonele ambachten útoefenje, lykas pottebakken, de teeseremoanje, kalligrafy, tatoeëarjen (irezumi), blomskikken (ikebana) en papiertearen (origami). Faak is dat gewoan in oare Japanske namme as harren wiere namme, mar soms makket men gebrûk fan wurdboarterij. Sa klinkt de útspraak fan 'e artystenamme fan Yojin Hino (日野 陽仁, Hino Yōjin) min ofte mear as de Japanske wurden foar "wês foarsichtich mei fjoer" (dat lykwols hiel oars skreaun wurdt). En de skriuwer Ranpo Edogawa (Japanske namme folchoarder: Edogawa Ranpo) keas syn skûlnamme út om te lykjen op 'e (Japanske) útspraak fan "Edgar Allan Poe".
Stavering fan nammen yn it Japansk
Japanske nammen wurde oer it algemien skreaun mei kanji-karakters, hoewol't guon nammmen hiragana of, minder faak, katakana brûke, of sels in miks fan kanji en kana. De measte 'tradisjonele' nammen hawwe kun'yomi, d.w.s. in lânseigen Japanske lêswize fan 'e oangeande kanji-karakters, mar nammen mei on'yomi, d.w.s. in op it Sineesk basearre lêswize fan 'e kanji-karakters, binne ek net seldsum. In soad oare nammen brûke dan wer lêswizen dy't inkeld foar nammen jilde (nanori), lykas de famkesnamme Nozomi (希).
Nammen fan etnyske minderheden yn Japan
De Rjûkjûanen, dy't de súdlike Rjûkjû-eilannen bewenje en harren eigen, oan it Japansk besibbe, talen sprekke, hawwe fierhinne itselde soarte nammen as etnyske Japanners. Wol komme op 'e Rjûkjû-eilannen guon famyljenammen in soad foar, lykas Chinen (知念), Higa (比嘉) en Shimabukuro (島袋), dy't yn oare dielen fan Japan frijwol net besteane.
Nammen fan Westerlingen yn Japan
Foarhinne wie ien fan 'e easken foar it oannimmen fan 'e Japanske nasjonaliteit dat ek in Japanske namme oannommen wurde moast. Sa feroare de heal-Ierske en heal-Grykske skriuwer Lafcadio Hearn yn 'e twadde helte fan 'e njoggentjinde iuw syn namme yn Koizumi Yakumo (小泉 八雲). Hy kaam op dy spesifike namme trochdat it doedestiden ek nedich wie om foar it krijen fan 'e Japanske nasjonaliteit adoptearre te wurden troch in Japanske famylje (yn Hearn syn gefal de famylje fan syn frou), dat doe lei it foar de hân om harren namme oan te nimmen.
Sineeske en Japanske nammen
Soms omfetsje Japanske nammen saneamde kokuji. Dat binne kanji-karakters dy't lykje op Sineeske karakters, mar dy't yn Japan ûntstien binne (faak as in ferienfâldiging fan 'e skriuwwize fan in oarspronklik Sineesk karakter). Sokke karakters komme dus yn it Sineesk net foar en hawwe dêrom gjin Sineeske útspraak. In foarbyld is 込, Japansk: komu. As in Sinees sokke karakters tsjinkomt, jildt de regel "有邊讀邊，沒邊讀中間" ("lês de sydkant as dy der is, lês de midden as der gjin sydkant is"). Sadwaande wurdt it karakter 込 troch Sinezen útsprutsen as rù, dat eins de útspraak fan it karakter 入 is.
Kestert
It besjen wurdich
Net fier fan Kestert lizze de kastielen Liebenstein en Sterrenberg, dy't bekend binne ûnder de namme "Die feindlichen Brüder" (oers.: de fijannige bruorren) en de 132 meter hege Lorelei by Sankt Goarshausen.
Feare
Skiednis
Feare begûn yn de 13e iuw as havenplak as buorskip Kampvere of Ter Veere, lizzend yn de parochy en it ambacht Zandijk. Dit blykt út in oarkonde út 1282, wêryn't Wolfert fan Borsele, ambachtshear fan Zandijk, en syn frou Sybille in oantal fan harren besittings opdrage oan de frou fan greve Floris V, grevinne Beatrix. Dy besittings wiene ûnder mear kastiel Zandenburg, in wettermole, in molewetter, in haven mei rjocht op havenjild, de havendyk en alle persielen oant 50 roeden fanôf de havendyk.
Ferkear en ferfier
Feare heat in strikt parkearbelied. Yn it sintrum binne alle parkeerplakken beteljend of allinnich foar fergunninghâlders. Krekt bûten it stedssintrum binne twa grutte parkearterreinen dêr't parkearejen de hiele dei fergees is. Fanút Feare ride twa buertbusferbinings, line 583 (nei Westkappelle) en line 584 nei Middelburch.